hotchpotch/miracl-hf-unified huggingface dataset:
ফারভিজ মাহারুফ
মোহাম্মদ ফারভিজ মাহারুফ (জন্ম: ৭ সেপ্টেম্বর, ১৯৮৪) কলম্বোয় জন্মগ্রহণকারী শ্রীলঙ্কার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডারের দায়িত্ব পালন করছেন। ঘরোয়া ক্রিকেটে ব্লুমফিল্ড, নন্দেস্ক্রিপ্টস, ওয়েয়াম্বা, দিল্লি ডেয়ারডেভিলস, ল্যাঙ্কাশায়ার ও বরিশাল বার্নার্সের প্রতিনিধিত্ব করেছেন ফারভিজ মাহারুফ।
৮ বছর বয়স থেকে ক্রিকেট খেলতে শুরু করেন। পাশাপাশি ফুটবল খেলায়ও অংশ নিতেন তিনি। 
২০০৪ সালের অনূর্ধ্ব-১৯ ক্রিকেট বিশ্বকাপে শ্রীলঙ্কা ক্রিকেট দলের পক্ষে অধিনায়কত্ব করেন। ওয়েসলি কলেজে অধ্যয়ন করেন তিনি। ঐ সময়ে উইকেট-কিপার কাম ব্যাটসম্যান হিসেবে খেলেন। অনূর্ধ্ব-১৩ বছরের ক্রিকেট থেকে নিয়মিতভাবে বোলিং করতে শুরু করেন। এক খেলায় দলের পাঁচজন খেলোয়াড় সর্দিতে আক্রান্ত হলে মাহারুফকে বোলিংয়ে আমন্ত্রণ জানানো হয়। খেলায় তিনি হ্যাট্রিকসহ ছয় উইকেট পান। এরফলে ফাস্ট বোলিংয়ের দিকে ঝুঁকে পড়েন তিনি। বিদ্যালয়ে থাকাকালীন নিজস্ব সেরা ২৪৩ ও সেরা বোলিং ৮/২০ লাভ করেন।
২০০৪ সালে জিম্বাবুয়ের বিপক্ষে তার টেস্ট অভিষেক ঘটে। এপ্রিল-মে মাসে জিম্বাবুয়ে সফরে ৫ ওডিআই ও ২ টেস্ট সিরিজে খেলার জন্য জিম্বাবুয়ে সফরে দলের সদস্য হন। সিরিজের তৃতীয় ওডিআইয়ে মাহারুফসহ দুইজন খেলোয়াড়ের ওডিআই অভিষেক হয়। ঐ খেলায় তিনজন নিয়মিত খেলোয়াড় বিশ্রামে ছিলেন। খেলায় তিনি তিন উইকেট পান ও জিম্বাবুয়ে দল ওডিআইয়ের ইতিহাসে নিজেদের সর্বনিম্ন দলীয় সংগ্রহ ৩৫ করে রেকর্ড গড়ে। পরবর্তী দুই খেলায় তিনি আরও দুই উইকেট পান। এরফলে ১৬.৬০ গড়ে ৫ উইকেট নেন তিনি। একই সফরে মাহারুফের টেস্ট অভিষেক ঘটে।
এরপর থেকেই নিয়মিতভাবে একদিনের আন্তর্জাতিকে অংশ নিচ্ছেন। জুলাই-আগস্ট, ২০০৫ সালে শ্রীলঙ্কা, ভারত ও ওয়েস্ট ইন্ডিজকে নিয়ে তিন-জাতির ইন্ডিয়ান অয়েল কাপ আয়োজন করে। কিন্তু প্রতিযোগিতা শুরুর পূর্বে স্বাগতিক দলের সর্বাপেক্ষা বয়োজ্যেষ্ঠ সিম বোলার চামিন্দা ভাস আহত হলে মাহারুফ দিলহারা লোকুহেত্তিগে’র সাথে বোলিং উদ্বোধনে নেতৃত্ব দেন। ওডিআইয়ের ইতিহাসে সর্বাপেক্ষা মিতব্যয়ী বোলিং পরিসংখ্যানের নজির গড়েন। ওয়েস্ট ইন্ডিজের বিপক্ষে তিনি নির্ধারিত ১০ ওভার বোলিং করে মাত্র ৯ রান দেন। এরফলে তিনি ম্যান অব দ্য ম্যাচের পুরস্কার পান।
২০১০ সালের এশিয়া কাপের ৬ষ্ঠ খেলায় তিনি স্মরণীয় সাফল্য পান। ২২ জুন, ২০১০ তারিখে ডাম্বুলার রাঙ্গিরি ডাম্বুলা ইন্টারন্যাশনাল স্টেডিয়ামে অনুষ্ঠিত খেলায় ভারতের বিপক্ষে হ্যাট্রিক করেন তিনি। রবীন্দ্র জাদেজাকে এলবিডব্লিউ, প্রবীন কুমারকে বোল্ড ও জহির খানকে কুমার সাঙ্গাকারা’র কটে পরিণত করে এ কৃতিত্ব লাভ করেন তিনি।
পাটগ্রাম আদর্শ ডিগ্রি কলেজ
পাটগ্রাম আদর্শ ডিগ্রি কলেজ বাংলাদেশের লালমনিরহাট জেলার একটি উচ্চ-শিক্ষা প্রতিষ্ঠান। বর্তমানে এই কলেজটিতে উচ্চ মাধ্যমিক ও স্নাতক (পাস) শ্রেণীতে শিক্ষাদান করা হয়।
পাটগ্রাম আদর্শ ডিগ্রি কলেজটি রংপুর বিভাগের লালমনিরহাট জেলার সীমান্তবর্তী পাটগ্রাম উপজেলা সদরে অবস্থিত।
ইউটিসি+০৯:০০
ইউটিসি+০৯:০০ হল একটি সময় অঞ্চল, যা ইউটিসি সময় থেকে ৯ ঘণ্টা এগিয়ে।
জাপান দখলদারিত্বের সময়, এটি জাপান সাম্রাজ্যের পতন না হওয়া পর্যন্ত টোকিওর সঙ্গে একটি সাধারণ সময় হিসাবে ব্যবহার করা হয়।
চরকি (অনুসন্ধান ইঞ্জিন)
চরকি বাংলাদেশে তৈরি একটি অনুসন্ধান ইঞ্জিন, যার প্রধান লক্ষ্য বাংলাদেশের মানুষের চাহিদা ও প্রয়োজন অনুযায়ী তথ্য দেয়া।
চরকি বাংলাদেশের প্রথম অনুসন্ধান ইঞ্জিন যা পণ্য অনুসন্ধান করতে পারে। এটি ওয়েব অনুসন্ধানের পাশাপাশি পণ্য, খবর এবং খাবার সম্পর্কে তথ্য অনুসন্ধানের সুবিধা দেয়। বাংলা ভাষা নিয়ে প্রতিনিয়ত গবেষণা করাও চরকির একটি বড় লক্ষ্য। বাংলা ও ইংরেজি শব্দের মধ্যে পার্থক্য দূর করতে দুই ভাষার জন্য একই ফলাফল দেখানোর পাশাপাশি সংবাদ খোঁজার ক্ষেত্রে ৩০টির বেশি সংবাদভিত্তিক ওয়েবসাইট থেকে প্রায় চার লাখ সংবাদ ও নিবন্ধ এখন চরকি অনুসন্ধান ইঞ্জিনে পাওয়া যাচ্ছে এবং এই সংখ্যা প্রতিদিনই বাড়ছে।
পাকিস্তান জাতীয় ফুটবল দল
পাকিস্তান জাতীয় ফুটবল দল আন্তর্জাতিক ফুটবল খেলায় পাকিস্তানের প্রতিনিধিত্ব করে। দলটি পাকিস্তান ফুটবল ফেডারেশন কর্তৃক নিয়ন্ত্রিত ও পরিচালিত হয়। এটি এশিয়ান ফুটবল কনফেডারেশন এর সদস্য। পাকিস্তান ১৯৪৮ সালে ফিফায় যোগ দেয় এবং ১৯৫০ সালে পাকিস্তান জাতীয় দল গঠিত হয়। পাকিস্তান জাতীয় দল এখনও ফিফা বিশ্ব কাপ বা এএফসি এশিয়ান কাপ এর ফাইনালে খেলতে পারেনি।
পাকিস্তান ঘুরেফিরে দক্ষিণ এশীয় গেম্‌স ও সাফ চ্যাম্পিয়ানশিপ অংশগ্রহন করে থাকে। পাকিস্তান ১৯৫২ সালে ভারতের সাথে যৌথভাবে কলম্বো কাপ জয়ী হয়। এছাড়া পাকিস্তান তার ভাল খেলার জন্য ১৯৯৭ ও ২০০৫ সালের সাফ চ্যাম্পিয়ানশিপের সেমি-ফাইনাল পর্যন্ত খেলে।
১৯৫০ সালের ৬ জানুয়ারি পাকিস্তান তাদের প্রথম আন্তর্জাতিক ম্যাচে অংশগ্রহন করে এবং তাতে ইরানের সাথে ৫-১ গোলে হেরে যায়। দুই বছর পর পাকিস্তান দল কলম্বো কাপে খেলার সুযোগ পায়। তাদের প্রথম ম্যাচে ভারতের সাথে ড্র হয়। দ্বিতীয় ম্যাচে শ্রীলঙ্কাকে ২-০ গোলে এবং শেষ ম্যাচে ১-০ গোলে বার্মাকে পরাজিত করে। ফাইনালে ভারতে সাথে যৌথভাবে চ্যাম্পিয়ান হয়।
পাকিস্তান এপ্রিলে ইরানের সাথে প্রীতিম্যাচের আয়োজন করে এবং ইরানের সাথে ০-০ গোলে ড্র করে। একই বছর পাকিস্তান কলম্বো কাপে শ্রীলঙ্কাকে ৬-০ গোলে পরাজিত করে রানার্স আপ হয়। ১৯৫৪ সালে পাকিস্তান কলম্বো কাপে আবার রানার্স আপ হয়। পাকিস্তান এশিয়ান গেমস এ সিঙ্গাপুরকে ৬-২ গোলে পরাজিত করলেও কলম্বো কাপের ফাইনালে মায়ানমারের কাছে ২-১ গোলে হেরে যায়। ১৯৫৮ সালে পাকিস্তানের এশিয়ান গেমস মিশন ব্যর্থ হয়, চীনা তাইপেই কাছে ৩-১ গোলে এবং দক্ষিণ ভিয়েতনামের সাথে ১-১ গোলে ড্র করে।
১৯৫৯ সালে পাকিস্তান ইরানের সাথে ৪-১ গোলে পরাজিত, ভারতের সাথে ০-১ গোলে বিজয়ী এবং ইসরাইলের সাথে ২-০ গোলে হেরে ১৯৬০ সালের এশিয়া কাপের বাছাইপর্ব থেকে বিদায় নেয়। যাহোক পাকিস্তান ভারতের বিরুদ্ধে তাদের প্রথম জয় পায়। কয়েক মাস পর পাকিস্তান দল মালয়েশিয়ায় মারদেকা কাপে অংশ গ্রহণ করে। সেখানে থাইল্যান্ডকে ৭-০ গোলে পরাজিত করে প্রথম কোন রেকর্ড গড়ে।
তারাশঙ্কর তর্করত্ন
তারাশঙ্কর তর্করত্ন () (? - ১৫ নভেম্বর, ১৮৫৮) ছিলেন উনিশ শতকের একজন লেখক। তিনি কলকাতার সংস্কৃত কলেজের কৃতী ছাত্র ছিলেন। বহু বৃত্তি ও পুরস্কার লাভ করেন। ১৮৫১ সালের ১২ নভেম্বর ঈশ্বরচন্দ্র বিদ্যাসাগর মহাশয়ের সুপারিশে সংস্কৃত কলেজে গ্রন্থগারিকের পদ পান এবং বিদ্যাসাগর মহাশয় অ্যাসিস্ট্যান্ট ইনস্পেক্টর অফ স্কুলস নিযুক্ত হলে তাঁকে সাব-ইনস্পেক্টর নিযুক্ত করেন। তাঁর রচিত গ্রন্থসমূহ হচ্ছে, "ভারতবর্ষীয় স্ত্রীগণের বিদ্যাশিক্ষা", "পশ্বাবলী", "কাদম্বরী" (বঙ্গানুবাদ) "রাসেলাস" (ইংরেজির অনুবাদ) স্বল্পায়ু এই পণ্ডিত ৩০ বছর বয়সের আগেই মারা যান। 
তারাশঙ্কর তর্করত্ন নদিয়ার কাঁচাকুলিতে জন্মগ্রহণ করেন। তাঁর পিতার নাম মধুসূদন চট্টোপাধ্যায়।
তারাশঙ্কর তর্করত্ন তাঁর "ভারতবর্ষীয় স্ত্রীগণের বিদ্যাশিক্ষা" গ্রন্থে বাঙালি সমাজে মেয়েদের দুরবস্থা ও অসহায় অবস্থার চিত্রায়ন প্রসঙ্গে সে সময়ের কৌলীন্যের অত্যাচারের বিবরণ দিয়েছেন। আশি বছরের বুড়োর সঙ্গে পাঁচ বছরের মেয়ের বিয়ে, কিংবা 'স্বীয় কুলোচিত পাত্রের অভাবে' পঞ্চাশ বছরের মেয়েকে আইবুড়ো রাখা, এক পাত্রকে পাঁচ-ছয় কন্যা সম্প্রদান ছিলো উনিশ শতকের বাংলার সমাজচিত্র। তারাশঙ্কর বিবাহ ব্যবসায়ী কৌলিন্যের বিরোধিতা করেছিলেন। তিনি বহুবিবাহেরও বিরোধিতা করে লিখেছিলেন। তারাশঙ্কর সমাজসচেতন ব্যক্তি ছিলেন এবং কৌলিন্যের দোষ অনুভব করেছিলেন।
দুমলং
দুমলং বাংলাদেশের একটি পর্বতশৃঙ্গ। বেসরকারিভাবে এটিকে বাংলাদেশের দ্বিতীয় সর্বোচ্চ পর্বতশৃঙ্গ বলে দাবী করা হয়। এটি বাংলাদেশের দক্ষিণ-পূর্বাঞ্চলীয় রাঙ্গামাটি জেলার বিলাইছড়ি উপজেলায় অবস্থিত। এ পর্বতের উচ্চতা ৩,৩১৪ ফুট। এটি রাঙ্গামাটি জেলার সর্বোচ্চ পর্বত ও দেশের ১০০০ মিটারের অধিক উচ্চতার ৩ টি পর্বতের মধ্যে একটি।
বাংলাদেশের রাঙ্গামাটি জেলার বিলাইছড়ি উপজেলায় দুমলং পর্বত অবস্থিত। এটি রাংত্লং পর্বতশ্রেণীর অন্তর্ভুক্ত ও রাইংক্ষ্যং হ্রদের পার্শবর্তী প্রাংজং পাড়ার কাছে এর অবস্থান। নেচার অ্যাডভেঞ্চার ক্লাব নামে ঢাকার একটি বেসরকারি ভ্রমণ সংগঠন জারমিন জি.পি.এস. (গোবাল পজিশনিং সিস্টেম) এর সাহায্যে পর্বতটির উচ্চতা পরিমাপ করে ও একে দেশের দ্বিতীয় সর্বোচ্চ পর্বত বলে দাবী করে। তাদের হিসাব অনুসারে পর্বতটির উচ্চতা ৩,৩১৪ ফুট। ২২°০২′০২.১″ উত্তর অক্ষাংশে ও ৯২°৩৫′৩৬.৩″ পূর্ব দ্রাঘিমাংশে দুমলং পর্বতটি অবস্থিত।
==নামকরণ=jjhgffhu
বয় পিলিং ফ্রুট
বয় পিলিং ফ্রুট একটি বিখ্যাত চিত্রকর্ম, যা ইতালি'র জনপ্রিয় চিত্রকর কারাভাজ্জিও'র অঙ্কিত। এটি কারাভাজ্জিও'র আঁকা প্রথম দিকের ছবি; ধারণা করা হয়, কারাভাজ্জিও মিলান থেকে রোমে আসার পরপরই, অর্থ্যাৎ ১৫৯২ সালের মাঝামাঝি সময়ে, এটি অঙ্কন করেন।
ছবিতে একটি বালককে ফল হাতে দেখা যায়; আর কিছু ফল বালকটির সামনের টেবিল সদৃশ স্থানে। বিখ্যাত এই চিত্রটির ফলগুলোর প্রজাতি নিয়ে বিশ্লেষকদের মধ্যে মতভেদ রয়েছে; কেউ কেউ এগুলোকে বিশেষ ধরনের নাশপাতি, আবার কেউ কেউ একে ইটালিতে প্রাপ্ত এক ধরনের পীচ ফল বলে মনে করেন।
চিলাহাটি রেলওয়ে স্টেশন
চিলাহাটি রেলওয়ে স্টেশন হল চিলাহাটি-দর্শনা ব্রডগেজ লাইনের একটি শেষ পয়েন্ট রেল স্টেশন। এটি বাংলাদেশের রংপুর বিভাগের নীলফামারী জেলায় অবস্থিত একটি সীমান্তবর্তী স্টেশন। এটা বাংলাদেশ - ভারত সীমান্তের একটি বিলুপ্ত রেলওয়ে ট্রানজিট পয়েন্ট। স্টেশনটি চিলাহাটি ও আশেপাশের অঞ্চলকে পরিষেবা প্রদান করে।
১৮৭৪ সালে নর্থ বেঙ্গল স্টেট রেলওয়ে কর্তৃক এ লাইনটি নির্মাণ করা হয়। এভাবেই দীর্ঘদিন চলার পর ২০১০ সালে চিলাহাটি-ঢাকা আন্তঃনগর নীলসাগর এক্সপ্রেস চালুর লক্ষে সৈয়দপুর-চিলাহাটি ৬৪ কিলোমিটার রেল লাইনের পুরনো লাইন ও আকার পরিবর্তন ও উন্নয়নের কাজ হয়।
মোচে সংস্কৃতি
মোচে সংস্কৃতি (অনেকক্ষেত্রে মোচিকা সংস্কৃতি, বা প্রাক-চিমু সংস্কৃতি প্রভৃতি নামেও পরিচিত) হলো দক্ষিণ আমেরিকা মহাদেশের পেরুর উত্তরাংশে প্রশান্ত মহাসাগরের উপকূলে আজকের মোচে ও ত্রুহিলিও শহরের কাছাকাছি অঞ্চলে মোটামুটি ১০০ - ৮০০ খ্রিস্টাব্দের মধ্যে বিকাশ ঘটা একটি সুপ্রাচীন সংস্কৃতি। বিশেষজ্ঞদের মতে অবশ্য এরা রাজনৈতিকভাবে কখনওই একটি ঐক্যবদ্ধ রাষ্ট্র গঠন করে উঠতে পারেনি। কিন্তু রাজনৈতিকভাবে পরস্পর বিচ্ছিন্ন থাকলেও তারা একটি সাধারণ সংস্কৃতির জন্ম দিতে সক্ষম হয়। এদের তৈরি অসংখ্য দেবদেবীর মূর্তি ও বিশাল বিশাল স্থাপত্যর নিদর্শন আজ পর্যন্ত বিদ্যমান। বিশেষ করে সুন্দর সুন্দর মৃৎপাত্র, সোনার কাজ, মূলত ইঁটের তৈরি বিশাল বিশাল স্থাপত্য বা উয়াকা এবং জটিল ও বিস্তৃত সেচব্যবস্থা মোচে সংস্কৃতির বিশেষ বৈশিষ্ট্য। এদের সংস্কৃতি বিকাশের সমগ্র যুগটিকে আধুনিক ঐতিহাসিকরা মোটামুটি তিনটি পৃথক উপযুগে ভাগ করে থাকেন - "প্রাচীন মোচে সংস্কৃতি" (১০০ - ৩০০ খ্রিস্টাব্দ), "মধ্য মোচে সংস্কৃতি" (৩০০ - ৬০০ খ্রিস্টাব্দ) ও "অন্তিম মোচে সংস্কৃতি" (৫০০ - ৭৫০ খ্রিস্টাব্দ)।
এরা ছিল মূলত একটি কৃষিভিত্তিক সংস্কৃতি। কৃষির প্রয়োজনেই এরা বিস্তীর্ণ একটি অঞ্চল জুড়ে জটিল সেচব্যবস্থার বিকাশ ঘটায়। তার জন্য এরা প্রয়োজনে নদীস্রোতকে ঘুরিয়ে দিয়ে হলেও ফসলের মাঠে জলের জোগান নিশ্চিত করে। তবে এদের হস্তশিল্প সবচেয়ে বিখ্যাত। এদের তৈরি বিভিন্ন শিল্পদ্রব্য থেকে এদের জীবনযাত্রা সম্পর্কে অনেক কিছু জানতে পারা যায়। শিকার, মাছ ধরা থেকে শুরু করে মারপিট, এমনকী যৌনাচার পর্যন্ত বিভিন্ন বিষয়ের অত্যন্ত বাস্তবানুগ চিত্র সেখানে পাওয়া যায়। এদের তৈরি মূর্তিগুলির আরেকটি বিশেষত্ব হল সেগুলি বেশিরভাগই মনে হয় ব্যক্তিবিশেষের, কোনও দেবদেবীর নয়।
মোচেদের তৈরি আরও দুটি জিনিস বিশেষ উল্লেখের দাবি রাখে। তাদের ইঁট নির্মিত বিশাল বিশাল উয়াকাগুলির রঙের ঔজ্জ্বল্য, কারুকার্য ও বিশালত্ব সত্যিই বিস্ময়ের উদ্রেক করে। কিন্তু কিছুটা প্রাকৃতিক কারণে, কিছুটা স্পেনীয় বিজয়ের সময়ে লুঠপাটের কারণে সেগুলি আজ অনেকটাই ধ্বংসস্তূপে পরিণত। অন্যদিকে তাদের তৈরি সোনা ও অন্য ধাতুর তৈরি শিল্পকর্মগুলি তাদের সুক্ষ্মতার জন্যই বিস্ময়উদ্রেককারী। এরা দক্ষিণে ইকা উপত্যকার নাজকা সংস্কৃতির সমসাময়িক। এদের উদ্ভবের সাথে পূর্ববর্তী চাভিন সংস্কৃতির যোগাযোগ আছে বলে মনে করা হয়। ওয়ারি ও চিমুদের এদের উত্তরসূরী বলে সাধারণভাবে ঐতিহাসিকরা মতপ্রকাশ করে থাকেন।
সাট্টই
সাট্টই ২০১২ সালের ভারতীয় তমিল নাট্য চলচ্চিত্র। সাত্তাই লিখেছেন এবং পরিচালনা করেছেন ম. আনবাযহান। সমুতিরক্কনি এবং তমবি রামায়াহ এই চলচ্চিত্রের পরধান চমচরিত্রে অভিনয় করেছেন
দয়ালন তিরুভণ্ণামলই শহরের কাছাকাছি ভন্থারাংগুড়ি গ্রামের সরকারি বিদ্যালয়ের নতুন শিক্ষক। সে শিক্ষা ব্যাবস্থা নিয়ে তেমন সূখী ছিলেননা। বিদ্যালয়ের যোগ দেয়ার পর থেকে সে বিদ্যালয়ের পরিবেশ পরিবর্তনের চেষ্টা করে। কিন্তু এই কারণে সহকারি প্রধান শিক্ষক সিংগপুরমাল তার উপরে অসন্তুষ্ট ছিলেন। তার সিদ্ধান্ত অন্য শিক্ষকদের পরিবর্তন করতে পারছিলনা। ধীরে ধীরে দয়ালান শ্রেণীতে শিক্ষার্থীদের মাঝে জনপ্রিয় হয়ে উঠে। সেখানে পাঝানি এবং আরিভাঝাগিএর মধ্যে ভালোবাসা ছিল। পাঝানির পিতাও ঐ একই বিদ্যালয়ের শিক্ষক ছিলেন। অন্যদিকে সিংগপুরমাল দয়ালানের অপর প্রতিশোধ নেওয়ার জন্য অপেক্ষা করছিল। এই সময় কারা যেন আরিবাঝাগির সাথে অসভ্য আচরণ করে। তখন সিংপুরমাল তার বিরুদ্ধে পুলিশের কাছে অভিযোগ করে। পরে আরিবাঝাগি পুলিশেত কাছে বিবৃতি দেয় এবং দয়ালান মুক্তি পায়। তারপর দয়ালন আন্তঃবিদ্যালয় প্রতিযোগিতা আয়োজন করে। আরিবাঝাগি আআর পাঝানির কঠোর পরিশ্রমে দয়ালন প্রথম স্থান অধিকার করে। দয়ালন যখন বাড়ি ফিরে যাচ্ছিল। তখন সিংগাপুরমালের লোকের দয়ালানের উপর আক্রমণ করে। এতে দয়ালন আহত হয়। তাকে হাসপাতালে ভর্তি করা হয়। শিক্ষার্থীরা সবাই তাকে দেখতে যায়। তার অবস্থা প্রচুর খারাপ। দয়ালানের স্ত্রী সবাইকে আসন্নবর্তী পরিক্ষার প্রস্তুত নিতে বলে। পরীক্ষা শেষে দয়ালনের ছাত্ররা জেলায় সেরা হয়। কাহিনী শেষ হয় দয়ালান অন্য বিদ্যালয় এর পরিবেশ পরিবর্তন করিতে যায়।
মহম্মদ হারিস
মহম্মদ হারিস () (? - ২ সেপ্টেম্বর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব, এবং কমিউনিস্ট। তিনি পেশাগত জীবনে ছিলেন বিড়ি মজদুর। এই উদ্যমী পুরুষ কলকাতায় বিভিন্ন শ্রমিক ইউনিয়ন গড়ে তোলেন। প্রধানত তাঁর আগ্রহে ও দাবিতে ভারতের কমিউনিস্ট পার্টির পত্রিকার হিন্দি ও উর্দু সংস্করণ প্রকাশিত হয়। তিনি কলকাতা জেলা কমিউনিস্ট পার্টির প্রথম শ্রমিক সদস্য ছিলেন। তিনি গ্রেপ্তারি পরোয়ানা এড়িয়ে তিনি ধানবাদ ও জামশেদপুরে ট্রেড উইনিয়ন সংগঠন গড়েছিলেন।
ত্রিপুরার মুখ্যমন্ত্রীগণের তালিকা
ত্রিপুরা হচ্ছে ভারতের উত্তর-পূর্বে অবস্থিত একটি রাজ্য এবং রাজ্যের সরকার প্রধান হচ্ছেন একজন মুখ্যমন্ত্রী। ১৯৬৩ সাল থেকে ত্রিপুরায় মোট ৯জন মুখ্যমন্ত্রী ছিলেন। প্রথম জন হচ্ছেন শচীন্দ্র লাল সিং এবং তিনি ছিলেন ভারতীয় জাতীয় কংগ্রেস পার্টির নেতা। বর্তমান মুখ্যমন্ত্রী মাণিক সরকার ১৯৯৮ সালের মার্চ মাস থেকে ত্রিপুরা রাজ্যের মুখ্যমন্ত্রী। তিনি ভারতের মার্কসবাদী কমিউনিস্ট পার্টির একজন পলিটব্যুরো সদস্য।
টাঙ্গাইল-১
টাঙ্গাইল-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি টাঙ্গাইল জেলায় অবস্থিত জাতীয় সংসদের ১৩০নং আসন।
টাঙ্গাইল-১ আসনটি টাঙ্গাইল জেলার মধুপুর উপজেলা ও ধনবাড়ী উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আব্দুর রাজ্জাক বিনা প্রতিদ্বন্দ্বিতায় নির্বাচিত হন।
টাঙ্গাইল-২
টাঙ্গাইল-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি টাঙ্গাইল জেলায় অবস্থিত জাতীয় সংসদের ১৩১নং আসন।
টাঙ্গাইল-১ আসনটি টাঙ্গাইল জেলার গোপালপুর উপজেলা ও ভূঞাপুর উপজেলা নিয়ে গঠিত।
টাঙ্গাইল-৩
টাঙ্গাইল-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি টাঙ্গাইল জেলায় অবস্থিত জাতীয় সংসদের ১৩২নং আসন।
টাঙ্গাইল-৩ আসনটি টাঙ্গাইল জেলার ঘাটাইল উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আমানুর রহমান খান রানা বিনা প্রতিদ্বন্দ্বিতায় নির্বাচিত হন।
সাংসদ মতিউর রহমান ১৩ সেপ্টেম্বর ২০১২ সালে মারা যান। নভেম্বর ২০১২ সালের উপ-নির্বাচনে স্বতন্ত্র প্রার্থী আমানুর রহমান খান রানা নির্বাচিত হন।
টাঙ্গাইল-৪
টাঙ্গাইল-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি টাঙ্গাইল জেলায় অবস্থিত জাতীয় সংসদের ১৩৩নং আসন।
টাঙ্গাইল-৪ আসনটি টাঙ্গাইল জেলার কালিহাতি উপজেলা নিয়ে গঠিত।
২০১৪ সালের শেষের দিকে, মার্কিন যুক্তরাষ্ট্রের নিউইয়র্কের একটি অনুষ্ঠানে হজ ও তাবলিগ জামাত নিয়ে বিরূপ মন্তব্য করেন আব্দুল লতিফ সিদ্দিকী। ফলে তিনি নিজ দল আওয়ামী থেকে বহিষ্কৃত হন ও মন্ত্রিত্ব হারান। ১ সেপ্টেম্বর ২০১৫ সালে তিনি সংসদ থেকে পদত্যাগ করেন। পরে তার ভাই, আবদুল কাদের সিদ্দিকী, উপ-নির্বাচনে একজন প্রার্থী হতে পারে কিনা, তা নিইয়ে আইনি জটিলতায় নির্বাচন বিলম্বিত হয়েছিল। অবশেষে উপ-নির্বাচন জানুয়ারি ২০১৭ সালে অনুষ্ঠিত হয় যাতে বাংলাদেশ আওয়ামী লীগের প্রার্থী মোহাম্মদ হাছান ইমাম খাঁন নির্বাচিত হন।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আব্দুল লতিফ সিদ্দিকী বিনা প্রতিদ্বন্দ্বিতায় নির্বাচিত হন।
প্রথম আন্তিমাখোস থেওস
প্রথম আন্তিমাখোস থেওস () একজন গ্রিক-ব্যাক্ট্রিয় রাজ্যের শাসক ছিলেন, যিনি খ্রিস্টপূর্ব ১৮৫ থেকে খ্রিস্টপূর্ব ১৭০ পর্য্যন্ত রাজ্যশাসন করেন।
উইলিয়াম উডথর্প টার্ন এবং মুদ্রা বিশেষজ্ঞ রবার্ট সিনিয়রের মতে প্রথম আন্তিমাখোস থেওস সম্ভবতঃ গ্রিক-ব্যাক্ট্রিয় শাসক প্রথম ইউথুদেমোসের পুত্র তথা প্রথম দেমেত্রিওসের ভাই ছিলেন। কিন্তু ঐতিহাসিক অবধ কিশোর নারায়ণ তাঁকে প্রথম দিওদোতোস সোতেরের বংশভুক্ত ছিলেন বলে মনে করেন। দ্বিতীয় ইউথুদেমোসের উত্তরাধিকারী হিসেবে তিনি সিংহাসন লাভ করেন। আনুমানিক ১৭০ খ্রিস্টপূর্বাব্দে প্রথম ইউক্রাতিদেস দ্বারা পরাজিত হয়ে তিনি সিংহাসনচ্যুত হন।
প্রথম আন্তিমাখোস থেওস বেশ কিছু রৌপ্য মুদ্রা প্রচলন করেন, যার এক পিঠে ম্যাসিডনিয় টুপি পরিহিত তাঁর চিত্র ও অপর পিঠে পোসেইদোনের চিত্র মুদ্রিত ছিল। এই সকল মুদ্রায় তিনি নিজেকে "থেওস" বা ঈশ্বর রূপে অভিহিত করেছেন। আগাথোক্লেস দিকাইওসের মত তিনিও তাঁর পূর্বতন রাজা প্রথম দিওদোতোস সোতের ও প্রথম ইউথুদেমোসের নামাঙ্কিত রৌপ্য মুদ্রা প্রচলন করেন। এছাড়া তিনি বেশ কিছু ব্রোঞ্জ মুদ্রা প্রচলন করেন, যেখানে এক পিঠে হাতি ও অপর পিঠে গ্রীক দেবী নিকের চিত্র মুদ্রিত রয়েছে। অপর কয়েকটি ব্রোঞ্জ মুদ্রার এক পিঠে হাতি ও অপর পিঠে বজ্রের চিত্র মুদ্রিত রয়েছে।
টাঙ্গাইল-৫
টাঙ্গাইল-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি টাঙ্গাইল জেলায় অবস্থিত জাতীয় সংসদের ১৩৪নং আসন।
টাঙ্গাইল-৫ আসনটি টাঙ্গাইল জেলার টাঙ্গাইল সদর উপজেলা নিয়ে গঠিত।
২০০৮ সালের অনুষ্ঠিত সংসদ নির্বাচনে আবুল কাশেম নির্বাচিত হন। তবে তিনি ঋণ ও বিল খেলাপি উল্লেখ করে দ্বিতীয় বিজয়ী প্রার্থী মেজর জেনারেল (অব.) মাহামুদুল হাসান হাইকোর্টে (নির্বাচনী ট্রাইব্যুনাল) আবেদন করেন। একই বছরের ১৫ ডিসেম্বর শুনানির পর হাইকোর্ট রায়ে তার সংসদ সদস্য ঘোষণার গেজেট অবৈধ ও বাতিল ঘোষণা করে। পরে নির্বাচন কমিশন তার আসন শুন্য ঘোষণা করে ও দ্বিতীয় বিজয়ী প্রার্থী মাহামুদুল হাসানকে সংসদ সদস্য ঘোষণা করেন। পরে আপিল প্রক্রিয়া শেষ হবার পর সাংসদ হিসেবে মাহমুদুল হাসানে ৩০ মে ২০১২ সালে শপথ নেন।
টাঙ্গাইল-৬
টাঙ্গাইল-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি টাঙ্গাইল জেলায় অবস্থিত জাতীয় সংসদের ১৩৫নং আসন।
টাঙ্গাইল-৬ আসনটি টাঙ্গাইল জেলার দেলদুয়ার উপজেলা ও নাগরপুর উপজেলা নিয়ে গঠিত।
টাঙ্গাইল-৭
টাঙ্গাইল-৭ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি টাঙ্গাইল জেলায় অবস্থিত জাতীয় সংসদের ১৩৬নং আসন।
টাঙ্গাইল-৭ আসনটি টাঙ্গাইল জেলার মির্জাপুর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে একাব্বর হোসেন বিনা প্রতিদ্বন্দ্বিতায় নির্বাচিত হন।
টাঙ্গাইল-৮
টাঙ্গাইল-৮ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি টাঙ্গাইল জেলায় অবস্থিত জাতীয় সংসদের ১৩৭নং আসন।
টাঙ্গাইল-৮ আসনটি টাঙ্গাইল জেলার বাসাইল উপজেলা ও সখিপুর উপজেলা নিয়ে গঠিত।
২০১৪ নির্বাচনের প্রায় দুই সপ্তাহ পরে শওকত মোমেন শাহজাহান মৃত্যুবরণ করেন। মার্চ ও এপ্রিল মাসে অনুষ্ঠিত উপ-নির্বাচনে তার ছেলে অনুপম শাহজাহান জয় নির্বাচিত হন।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শওকত মোমেন শাহজাহান বিনা প্রতিদ্বন্দ্বিতায় নির্বাচিত হন।
১৯৯৯ সালে আওয়ামী লীগের নেতৃত্ব নিয়ে দলের সঙ্গে মতবিরোধ হলে আবদুল কাদের সিদ্দিকীকে বহিষ্কার করা হয়। তিনি তখন সংসদ থেকে পদত্যাগ করেন, ও স্বতন্ত্র প্রার্থী হিসেবে নভেম্বর ১৯৯৯ সালের উপ-নির্বাচনে দাড়ান। উপ-নির্বাচনে তিনি বাংলাদেশ আওয়ামী লীগের শওকত মোমেন শাহজাহানের কাছে পরাজিত হন।
২০০৮-এ রাজনীতি
২০০৮ সালে সংঘঠিত কিছু গুরুত্বপূর্ণ ঘটনা, যা রাজনীতির সাথে জড়িত।
হেরাক্লিওন
হেরাক্লিওন বা ইরাক্লিও (গ্রিক- "Ηράκλειο"; উচ্চারণ /iˈracʎo/) হল ক্রিট দ্বীপের সবচেয়ে বড় শহর ও প্রশাসনিক কেন্দ্র। গ্রিসেরও এটি অন্যতম প্রধান শহর। ২০১১ সালের জনগণনা অনুযায়ী এই শহরের লোকসংখ্যা ছিল ১,৭৩,৯৯৩ জন; বৃহত্তর হেরাক্লিওনে ঐ সময় জনসংখ্যা ছিল ২,২৫,৫৭৪ জন। জনসংখ্যার বিচারে এই শহর গ্রিসের চতুর্থ বৃহত্তম শহর। এই শহরের পৌর এলাকার আয়তন ২৪৪.৬ বর্গ কিলোমিটার। ছড়িয়ে থাকা শহরাঞ্চলের আয়তনের বিচারে এই শহর গ্রিসের তৃতীয় বৃহত্তম শহর। হেরাক্লিওন প্রশাসনিক বিভাগেরও প্রধান প্রশাসনিক কেন্দ্র এই শহরেই অবস্থিত। অদূরেই অবস্থিত ব্রোঞ্জ যুগের প্রাসাদ ক্‌নোসোস এই শহরের এক অন্যতম আকর্ষণ। একে অনেকসময় গ্রিক পৌরাণিক চরিত্র মিনোসের প্রাসাদ বলেও অভিহিত করা হয়ে থাকে। ক্রিট বিশ্ববিদ্যালয়ের দু'টি ক্যাম্পাসের মধ্যে একটি এই শহরেই অবস্থিত।
পূর্বপশ্চিমে প্রায় ২৫০ কিলোমিটার লম্বা ও উত্তরদক্ষিণে প্রায় ৭০ কিলোমিটার চওড়া ক্রিট দ্বীপের উত্তর বেলাভূমির মোটামুটি মাঝামাঝি ইরাক্লিও শহরের অবস্থান। ইজিয়ান সাগরের একটি ছোট উপসাগরীয় অংশের মুখোমুখি পাহাড়ে ঘেরা সাগরতীরস্থ সমভূমিতে অবস্থিত এই শহর ক্‌নোসোসের প্রাচীন দুর্গটির থেকে প্রায় চার কিলোমিটার উত্তরে অবস্থিত।
প্রতিবছর এপ্রিল থেকে অক্টোবর পর্যন্ত এই শহরে প্রচূর পর্যটকের সমাগম ঘটে। ক্রিট দ্বীপের অন্যান্য শহর, যেমন চানিয়া থেকে এর দূরত্ব ১৩০ কিলোমিটার, "রেতিমনো" থেকে ৭৫ কিলোমিটার, "আজিওস নিকোলাওস" থেকে ৬০ কিলোমিটার "ইরাপেত্রা" থেকে ৯০ কিলোমিটার ও "সিতিয়া" থেকে ১২০ কিলোমিটার।
প্রথম আপোল্লোদোতোস
প্রথম আপোল্লোদোতোস () একজন ইন্দো-গ্রিক শাসক ছিলেন, যিনি আনুমানিক খ্রিস্টপূর্ব ১৮০ থেকে খ্রিস্টপূর্ব ১৬০ পর্য্যন্ত পারোপামিসাদাই ও আরাখোশিয়া অঞ্চল শাসন করেন।
উইলিয়াম উডথর্প টার্নের মতে, প্রথম আপোল্লোদোতোস ছিলেন গ্রিক-ব্যাক্ট্রিয় শাসক প্রথম দেমেত্রিওসের অন্যতম সেনাপতি ছিলেন, যদিও তিনি রাজপরিবারের সদস্য ছিলেন কি না সেই বিষয়ে টার্ন নিশ্চিত হতে পারেননি। "পেরিপ্লোউস তেস এরুথ্রাস থালাস্সেস" () নামক গ্রন্থে উত্তর-পশ্চিম ভারতে প্রথম আপোল্লোদোতোসের রাজত্বের উল্লেখ রয়েছে।
ইন্দো-গ্রিক শাসকদের মধ্যে প্রথম আপোল্লোদোতোস প্রচলিত মুদ্রা সর্বাধিক আবিষ্কৃত হয়েছে। এই মুদ্রাগুলি বর্তমান ভারত ও পাকিস্তানের পাঞ্জাব, গুজরাট ও সিন্ধ অঞ্চলে খুজে পাওয়া গেছে, যার ফলে তাঁর রাজ্যের সীমা সম্বন্ধে ধারণা পাওয়া যায়। তিনি প্রচুর দ্বিভাষী হিন্দু ও বৌদ্ধ প্রতীক বিশিষ্ট হালকা ওজনের ভারতীয় মুদ্রার প্রচলন করেন, যার মধ্যে ষাঁড়, হাতী, বৌদ্ধ স্তূপ ইত্যাদির চিত্র মুদ্রিত থাকতে দেখা যায়। এই মুদ্রাগুলির বেশির ভাগ রৌপ্য নির্মিত ও চতুর্ভুজাকৃতি বিশিষ্ট। এছাড়া তিনি কিছু মুদ্রা প্রচলন করেন, যার এক পিঠে ম্যাসিডনিয় টুপি পরিহিত তাঁর ছবি ও অপর পিঠে নিকের চিত্র খোদিত রয়েছে।
সভ্যতা
একটি সভ্যতা () হল কোন জটিল সমাজব্যবস্থা যা নগরায়ন, সামাজিক স্তরবিন্যাস, প্রতীকী যোগাযোগ প্রণালী (উদাহরণস্বরূপ, লিখন পদ্ধতি), উপলব্ধ স্বতন্ত্র পরিচয় এবং প্রাকৃতিক পরিবেশের উপর নিয়ন্ত্রণের মত গুণাবলি দ্বারা বৈশিষ্ট্যমণ্ডিত। সভ্যতাকে প্রায়শই আরও কিছু সামাজিক, রাজনৈতিক ও অর্থনৈতিক বৈশিষ্ট্য দ্বারা সংজ্ঞায়িত করা হয় যেগুলোর উপর সভ্যতা নির্ভরশীল, আর সেগুলো হল কেন্দ্রীকরণ, মানুষ এবং অন্যান্য জীবের আবাসন, শ্রমের বিশেষায়িতকরণ, সাংস্কৃতিকভাবে সৃষ্ট উন্নয়ন আদর্শ, আধিপত্য স্থাপন, ভাস্কর্যের অনুরূপ স্থাপত্য, কর বা খাজনা আরোপ, কৃষির উপর সামাজিক নির্ভরশীলতা, এবং সম্প্রসারণের প্রবণতা। সভ্যতার ইংরেজি শব্দ হল civilization যা ল্যাটিন শব্দ "civis" থেকে আগত যার অর্থ নগরে বসবাসরত কোন ব্যক্তি। এর কারণ হল, যখন কোন স্থানের মানুষ সভ্য হয়, তখন তারা কোন ছোট গোত্র বা যৌথ পরিবারের মত দলে নয় বরং নগরীর ন্যায় একটি বৃহৎ সুসংগঠিত আকারের দলে একত্রে বসবাস করে।
সাংগঠনিক বসবাসের ক্রমোন্নত স্তর হল সভ্যতা। এর অর্থ হল এর নিজস্ব আইন, সংস্কৃতি এবং জীবনব্যবস্থা ও আত্মরক্ষার নিজস্ব পদ্ধতি রয়েছে। অধিকাংশ সভ্যতারই নিজস্ব কৃষিব্যবস্থা এবং রাজতন্ত্র বা নির্বাচন ব্যবস্থার ন্যায় সরকারপদ্ধতি রয়েছে। তারা একটি সাধারণ ভাষায় কথা বলে, এবং তাঁদের নিজস্ব ধর্ম ও শিক্ষাব্যবস্থাও থাকতে পারে। সুমেরীয় ও মিশরীয় থেকে শুরু করে সকল সভ্যতারই নিজস্ব লিখন পদ্ধতি ছিল। এই লিখন পদ্ধতির মাধ্যমে তারা তাঁদের জ্ঞান সংকলন ও সংরক্ষণ করত।
রোমান সাম্রাজ্য হল বৃহৎ সভ্যতার একটি উদাহরণ। এটি রোম নগরী থেকে সরকারিভাবে পরিচালিত হতো। এই সাম্রাজ্য এককালে স্কটল্যান্ডের সীমান্ত থেকে উত্তর আফ্রিকা ও উত্তর ভূমধ্যসাগরীয় অঞ্চল পর্যন্ত বিস্তৃত ছিল। তাঁদের নিজস্ব ভাষা ছিল ল্যাটিন। রোমান সভ্যতা মোট ১০০০ বছর পর্যন্ত স্থায়ী ছিল, কিন্তু প্রাচীন মিশরীয় সভ্যতা টিকে ছিল তার থেকে বেশী দিন। রোমান এবং মিশরীয়গণ অ্যাক্টিয়ামের যুদ্ধে পরস্পরের মুখোমুখি হয়েছিলেন। তাঁতে রোমানরা জয়ী হওয়ায় মিশর রোমান সাম্রাজ্যের অন্তর্ভুক্ত হয়।
দ্বিতীয় আন্তিমাখোস নিকেফোরোস
দ্বিতীয় আন্তিমাখোস নিকেফোরোস () একজন ইন্দো-গ্রিক শাসক ছিলেন, যিনি আনুমানিক খ্রিস্টপূর্ব ১৬০ থেকে খ্রিস্টপূর্ব ১৫৫ পর্য্যন্ত পারোপামিসাদাই ও আরাখোশিয়া অঞ্চল শাসন করেন।
দ্বিতীয় আন্তিমাখোস নিকেফোরোস যে গ্রিক-ব্যাক্ট্রিয় শাসক প্রথম আন্তিমাখোস থেওসের পুত্র তা একটি আবিষ্কৃত রাজস্ব আদায়ের রসিদ থেকে প্রায় নিশ্চিত হওয়া গেছে। অসমুন্ড বোপেয়ারাচ্চি মুদ্রা বিশ্লেষণ করে প্রথমে খ্রিস্টপূর্ব ১৬০ থেকে খ্রিস্টপূর্ব ১৫৫ পর্য্যন্ত তাঁর রাজত্বকাল গণনা করলেও এই রসিদ আবিষ্কারের পর খ্রিস্টপূর্ব ১৭৪ থেকে খ্রিস্টপূর্ব ১৬৫ পর্য্যন্ত তাঁর রাজত্বকাল বর্ণনা করেন।
তাঁর পূর্বসুরী প্রথম আপোল্লোদোতোসের মতোই তিনি হালকা ওজনের প্রচুর দ্বিভাষী মুদ্রা প্রচলন করেন, কিন্তু এই মুদ্রাগুলি ছিল গোলাকৃতি বিশিষ্ট। এই সমস্ত মুদ্রায় তাঁর নিজের চিত্র ছিল না। মুদ্রার একপিঠে নিকে ও অপর পিঠে অশ্বারূঢ় রাজার ছবি মুদ্রিত ছিল। েছাড়া তিনি বেশ কিছু ব্রোঞ্জ মুদ্রা প্রচলন করেন।
গুগল হ্যাকিং
গুগল হ্যাকিং, বা গুগল ডর্কিং (), হলো কম্পিউটার হ্যাকিং পদ্ধতি যেখানে গুগল সার্চ অথবা অন্যান্য গুগল অ্যাপ্লিকেশান ব্যবহার করে ওয়েবসাইটের কনফিগারেশন ও সোর্স কোডে কোন নিরাপত্তা ত্রুটি আছে কি না তা বের করা হয়।
গুগল হ্যাকিং গুগল সার্চ ইঞ্জিনে অ্যাডভান্সড অপারেটর ব্যবহার করে অনুসন্ধান ফলাফলের মধ্যে টেক্সটের নির্দিষ্ট স্ট্রিং শনাক্ত করে। আরো কিছু জনপ্রিয় উদাহরণ হলো অরক্ষিত ওয়েব অ্যাপ্লিকেশন খুঁজে বের করা। codice_1 এ সার্চ কোয়েরিটি এ নির্দিষ্ট টেক্সট আছে এমন সব ওয়েব পৃষ্ঠা খুঁজে বের করবে।
কেউ নিচে দেওয়া মাইক্রোস্ক্রিপ্ট গুগল সার্চ ফিল্ডে ব্যবহার করে মাইক্রোসফট ফ্রন্টপেজ সার্ভার থেকে ইউজারনেম এবং পাসওয়ার্ড তালিকা ফিরে পেতে পারেঃ codice_2
ইন্টারনেটের সাথে সংযুক্ত ডিভাইসও খুঁজে পাওয়া যেতে পারে। codice_3 এর মত একটি সার্চ স্ট্রিংস পাবলিক ওয়েব ক্যামেরাগুলো খুঁজে পাবে।
আরেকটি গুরুত্বপূর্ণ সার্চ হলো codice_4 ও এরপরে কোন সার্চ কিওয়ার্ড। উদাহরণস্বরূপ, codice_5 বিভিন্ন সার্ভারে থাকা সমস্ত পিডিএফ ফাইল দেখাবে।
অনেক অ্যাডভান্সড অপারেটর রয়েছে যেগুলো কোন অনিরাপদ ওয়েবসাইটকে আক্রমণ করতে ব্যবহৃত হয়ঃ
বাইজেন্টাইন বর্ষপঞ্জী
বাইজেন্টাইন বর্ষপঞ্জী (), হল ইস্টার্ন অর্থোডক্স চার্চ কর্তৃক ব্যবহৃত একটি সৌর ভিত্তিক পঞ্জিকা। এটি "কনস্টান্টিনোপল সৃষ্টির যুগ" (Creation Era of Constantinople) বা "বিশ্ব এর যুগ" (Era of the World) নামে পরিচিত। এটি ৯৮৮ থেকে ১৪৫৩ সাল পর্যন্ত বাইজেন্টাইন সাম্রাজ্যে ব্যবহৃত ক্যালেন্ডার।
বাইজেন্টাইন পঞ্জিকা মুলত জুলিয়ান বর্ষপঞ্জীর উপর ভিত্তি করে প্রণয়ন করা। এর বছর শুরু হয় সেপ্টেম্বরের ১ তারিখ থেকে।
ধুলকাপাস
ধুলকাপাস (বৈজ্ঞানিক নাম: "Appias libythea (Fabricius)") এক প্রজাতির মাঝারি আকারের প্রজাপতি যার শরীর ও ডানা ধুলোটে সাদা বা হালকা হলুদ রঙের। এরা ‘পিয়েরিডি’ পরিবারের এবং 'পিয়েরিনি' উপগোত্রের সদস্য।ধুলকাপাসের প্রসারিত অবস্থায় ডানার আকার ৫০-৬০মিলিমিটার দৈর্ঘ্যের হয়।
সাধারণত এই জাতীয় প্রজাপতিটি শ্রীলঙ্কা, সমগ্র ভারত, দক্ষিণ-পূর্ব ও দক্ষিণ এশিয়ার বিস্তীর্ন অঞ্চলে দেখা যায়। এদের সাধারণত শুষ্ক পর্ণমোচী অরণ্যে এবং অনুচ্চ ঝোপ জঙ্গলে দেখতে পাওয়া যায়।
জামালপুর-১
জামালপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি জামালপুর জেলায় অবস্থিত জাতীয় সংসদের ১৩৮নং আসন।
জামালপুর-১ আসনটি জামালপুর জেলার বকশীগঞ্জ উপজেলা ও দেওয়ানগঞ্জ উপজেলা নিয়ে গঠিত।
জামালপুর-২
জামালপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি জামালপুর জেলায় অবস্থিত জাতীয় সংসদের ১৩৯নং আসন।
জামালপুর-২ আসনটি জামালপুর জেলার ইসলামপুর উপজেলা নিয়ে গঠিত।
জামালপুর-৩
জামালপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি জামালপুর জেলায় অবস্থিত জাতীয় সংসদের ১৪০নং আসন।
জামালপুর-৩ আসনটি জামালপুর জেলার মাদারগঞ্জ উপজেলা ও মেলান্দহ উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মির্জা আজম বিনা প্রতিদ্বন্দ্বিতায় নির্বাচিত হন।
জামালপুর-৪
জামালপুর-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি জামালপুর জেলায় অবস্থিত জাতীয় সংসদের ১৪১নং আসন।
জামালপুর-৪ আসনটি জামালপুর জেলার সরিষাবাড়ি উপজেলা এবং জামালপুর সদর উপজেলার তিতপল্লা ইউনিয়ন ও মেষ্টা ইউনিয়ন নিয়ে গঠিত।
প্রথম ইউক্রাতিদেস
প্রথম ইউক্রাতিদেস () একজন অন্যতম শক্তিশালী গ্রিক-ব্যাক্ট্রিয় রাজ্যের শাসক ছিলেন, যিনি খ্রিস্টপূর্ব ১৭০ থেকে খ্রিস্টপূর্ব ১৪৫ পর্য্যন্ত রাজ্যশাসন করেন।
প্রথম ইউক্রাতিদেসের বেশ কিছু মুদ্রায় হেলিওক্লেস ও লাওদিস নামক দুই নর-নারী চিত্র মুদ্রিত রয়েছে; মনে করা হয় তাঁরা তাঁর পিতা-মাতা ছিলেন। উইলিয়াম উডথর্প টার্নের মতে, প্রথম ইউক্রাতিদেস সেলেউকিদ সম্রাট প্রথম আন্তিমাখোস এপিফানেসের আত্মীয় ছিলেন। ১৭০ খ্রিস্টপূর্বাব্দে গ্রিক-ব্যাক্ট্রিয় শাসক প্রথম আন্তিমাখোস থেওসকে সিংহাসনচ্যুত করে তিনি শাসনক্ষমতা লাভ করেন। ঠিক একই সময়েই প্রথম মিথ্রিদাতেস পার্থিয়া সাম্রাজ্যের সিংহাসনলাভ করেন।
ব্যাক্ট্রিয়ার শাসনক্ষমতা লাভ করে প্রথম ইউক্রাতিদেস ইন্দো-গ্রিক রাজ্যের উত্তর-পশ্চিমাঞ্চল অধিকার করেন, কিন্তু ইন্দো-গ্রিক শাসক প্রথম মেনান্দ্রোস সোতের তাঁকে রাজ্য থেকে হঠিয়ে দিতে সক্ষম হন। অপর দিকে প্রথম মিথ্রিদাতেস ব্যাক্ট্রিয়ার পশ্চিমাঞ্চল আক্রমণ করে ১৬৭ খ্রিস্টপূর্বাব্দে আরিয়ুস নদীর পশ্চিম তট পর্য্যন্ত বিস্তীর্ণ এলাকা অধিকার করে নেন।
ভারত থেকে ফেরার সময় প্রথম ইউক্রাতিদেস তাঁর নিজের পুত্রের হাতে নিহত হন। পিতার প্রতি তাঁর ঘৃণা এতটাই বেশি ছিল, যে তাঁর পুত্র তাঁর মৃতদেহটিকে রথের সাথে বেঁধে টেনে নিয়ে যান এবং সৎকার না করেই ফেলে রাখার আদেশ দেন। যদিও এই পুত্রের নাম পাওয়া যায় না, তবে মনে করা হয় তিনি দ্বিতীয় ইউক্রাতিদেস বা প্রথম হেলিওক্লেসের মধ্যে একজন ছিলেন। প্রথম ইউক্রাতিদেসের হত্যার পর রাজ্যের শাসনক্ষমতার অধিকার নিয়ে রাজপরিবারের সদস্যদের মধ্যে গৃহযুদ্ধ শুরু হয়, যার ফলে এই রাজ্য ধীরে ধীরে দুর্বল হয়ে পড়ে।
জামালপুর-৫
জামালপুর-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি জামালপুর জেলায় অবস্থিত জাতীয় সংসদের ১৪২নং আসন।
জামালপুর-৫ আসনটি জামালপুর জেলার সদর উপজেলার কেন্দুয়া, শরীফপুর, লক্ষীচর, তুরসীরচর, ইটাইল, নরুন্দি, ঘোড়াধাপ, বাঁশচড়া, রানাগাছা, শ্রীপুর, শাহবাজাপুর, দিগপাইত ও রশিদপুর ইউনিয়ন নান্দিনা রনরামপুর নিয়ে গঠিত।
শেরপুর-১
শেরপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি শেরপুর জেলায় অবস্থিত জাতীয় সংসদের ১৪৩নং আসন।
শেরপুর-১ আসনটি শেরপুর জেলার শেরপুর সদর উপজেলা নিয়ে গঠিত।
শেরপুর-২
শেরপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি শেরপুর জেলায় অবস্থিত জাতীয় সংসদের ১৪৪নং আসন।
শেরপুর-২ আসনটি শেরপুর জেলার নকলা উপজেলা ও নালিতাবাড়ি উপজেলা নিয়ে গঠিত।
ব্যাক্ট্রিয়ার প্লাতোন
প্লাতোন () একজন গ্রিক-ব্যাক্ট্রিয় রাজ্যের শাসক ছিলেন।
অসমুন্ড বোপেয়ারাচ্চি প্লাতোনের মুদ্রা বিশ্লেষণ করে মত দেন যে, সম্ভবতঃ খ্রিস্টপূর্ব ১৪৫ থেকে খ্রিস্টপূর্ব ১৪০ পর্য্যন্ত তিনি রাজ্যশাসন করেন। সম্ভবতঃ তিনি গ্রিক-ব্যাক্ট্রিয় শাসক প্রথম ইউক্রাতিদেসের ভাই ছিলেন এবং ১৪৫ খ্রিস্টপূর্বাব্দে তাঁর হত্যার পর সিংহাসনলাভ করেন।
দ্বিতীয় ইউক্রাতিদেস
দ্বিতীয় ইউক্রাতিদেস () একজন গ্রিক-ব্যাক্ট্রিয় রাজ্যের শাসক ছিলেন, যিনি সম্ভবতঃ খ্রিস্টপূর্ব ১৪৫ থেকে খ্রিস্টপূর্ব ১৪০ পর্য্যন্ত রাজত্ব করেন।
ভারত থেকে ফেরার সময় গ্রিক-ব্যাক্ট্রিয় শাসক প্রথম ইউক্রাতিদেস তাঁর নিজের পুত্রের হাতে নিহত হন। পিতার প্রতি তাঁর ঘৃণা এতটাই বেশি ছিল, যে তাঁর পুত্র মৃতদেহটিকে রথের সাথে বেঁধে টেনে নিয়ে যান এবং সৎকার না করেই ফেলে রাখার আদেশ দেন। যদিও এই পুত্রের নাম পাওয়া যায় না, তবে মনে করা হয় তিনি দ্বিতীয় ইউক্রাতিদেস বা প্রথম হেলিওক্লেসের মধ্যে একজন ছিলেন। প্রথম ইউক্রাতিদেসের হত্যার পর রাজ্যের শাসনক্ষমতার অধিকার নিয়ে রাজপরিবারের সদস্যদের মধ্যে গৃহযুদ্ধ শুরু হয়, যার ফলে এই রাজ্য ধীরে ধীরে দুর্বল হয়ে পড়ে।
নাগার্জন নিরঞ্জনা
নাগার্জন নিরঞ্জনা (জন্ম: ৯ অক্টোবর, ১৯৮৮) তামিলনাড়ুর মাদ্রাজে জন্মগ্রহণকারী ভারতীয় প্রমিলা ক্রিকেটার। আন্তর্জাতিক ক্রিকেট অঙ্গনে ভারত ক্রিকেট দলের প্রতিনিধিত্ব করছেন। ডানহাতে ব্যাটিংয়ের পাশাপাশি ডানহাতে মিডিয়াম ফাস্ট বোলিং করে থাকেন নাগার্জন। ৩০ আগস্ট, ২০০৮ তারিখে ইংল্যান্ডের বিপক্ষে তার ওডিআই অভিষেক ঘটে। দুইটি ওডিআইয়ে অংশগ্রহণকারী নিরঞ্জনা তার সেরা বোলিং করেছেন ১/১০।
ইউটিসি+০৭:৩০
ইউটিসি+৭:৩০ হল একটি ইউটিসি সময় অঞ্চল, যা ইউটিসি সময় থেকে ৭ ঘণ্টা ৩০ মিনিট এগিয়ে।
ইউটিসি+৭:৩০ পূর্বে দিবালোক সংরক্ষণ সময় এবং পরে মান সময় হিসাবে সিঙ্গাপুরে ব্যবহৃত হত। . জাপানের দখলের পূর্বে ১৯৪১ এবং ১৯৪২ সালে এবং দখলমুক্তির পরে ১৯৫৪ থেকে ১৯৭০ সাল পর্যন্ত সিঙ্গাপুর ইউটিসি+৭ঃ৩০ সময়কে দিবালোক সংরক্ষণ সময় হিসাবে পালন করত। ১৯৭০ সালের পরে সিঙ্গাপুর ইউটিসি+৭:৩০ -কে মান সময় হিসাবে ব্যবহারের সিদ্ধান্ত নেয়।
বর্তমানে সিঙ্গাপুরের মান সময় ইউটিসি+৮:০০, যা ১৯৮২ সাল থেকে ব্যবহৃত হচ্ছে।
প্রথম হেলিওক্লেস
প্রথম হেলিওক্লেস () শেষ গ্রিক-ব্যাক্ট্রিয় রাজ্যের শাসক ছিলেন, যিনি সম্ভবতঃ খ্রিস্টপূর্ব ১৪৫ থেকে খ্রিস্টপূর্ব ১৩০ পর্য্যন্ত রাজত্ব করেন।
প্রথম হেলিওক্লেস গ্রিক-ব্যাক্ট্রিয় রাজ্যের শাসক প্রথম ইউক্রাতিদেসের পুত্র অথবা ভাই ছিলেন বলে মনে করা হয়। ভারত থেকে ফেরার সময় গ্রিক-ব্যাক্ট্রিয় শাসক প্রথম ইউক্রাতিদেস তাঁর নিজের পুত্রের হাতে নিহত হন। পিতার প্রতি তাঁর ঘৃণা এতটাই বেশি ছিল, যে তাঁর পুত্র মৃতদেহটিকে রথের সাথে বেঁধে টেনে নিয়ে যান এবং সৎকার না করেই ফেলে রাখার আদেশ দেন। যদিও এই পুত্রের নাম পাওয়া যায় না, তবে মনে করা হয় তিনি দ্বিতীয় ইউক্রাতিদেস বা প্রথম হেলিওক্লেসের মধ্যে একজন ছিলেন। প্রথম ইউক্রাতিদেসের হত্যার পর রাজ্যের শাসনক্ষমতার অধিকার নিয়ে রাজপরিবারের সদস্যদের মধ্যে গৃহযুদ্ধ শুরু হয়, যার ফলে এই রাজ্য ধীরে ধীরে দুর্বল হয়ে পড়ে। ১৩০ খ্রিস্টপূর্বাব্দে ইউয়েঝি জনজাতি ব্যাক্ট্রিয়া আক্রমণ করলে প্রথম হেলিওক্লেস পরাজিত হন এবং গ্রিক-ব্যাক্ট্রিয় রাজ্যের পতন ঘটে।
টম রিচার্ডসন
টম রিচার্ডসন (; জন্ম: ১১ আগস্ট, ১৮৭০ - মৃত্যু: ২ জুলাই, ১৯১২) সারে এলাকায় বাইফ্লিটে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ফাস্ট বোলিং করতেন। ডানহাতে বোলিংয়ের পাশাপাশি নিচের সারিতে ডানহাতে ব্যাটিংয়ে অভ্যস্ত ছিলেন। প্রথম-শ্রেণীর ইংরেজ কাউন্টি ক্রিকেটে সারে দলের প্রতিনিধিত্ব করেন তিনি।
১৮৯২ সালে নিজ কাউন্টি সারে’র পক্ষে প্রথমবারের মতো খেলতে নামেন। অভিষেক মৌসুমেই এসেক্সের বিপক্ষে পনের উইকেট পেয়েছিলেন। কিন্তু ঐ মৌসুমে তিনি আর তেমন খেলা প্রদর্শন করতে পারেননি। সফরকারী অস্ট্রেলিয়ার বিপক্ষে তিনি ১১/৯৫ ও তৃতীয় টেস্টে ১০/১৫৬ লাভ করেছিলেন। ফ্রেডরিক মার্টিনের পর দ্বিতীয় ব্যক্তি হিসেবে টেস্ট অভিষেকে উভয় ইনিংসে পাঁচ-উইকেট দখল করেন। তাস্বত্ত্বেও ঐ টেস্টটি ড্রয়ে পরিণত হয়েছিল। ১৮৯৩ সালে টম রিচার্ডসন আঘাতপ্রাপ্ত হলে জন শার্পকে পুণরায় দলে অন্তর্ভূক্ত করা হয়। কিন্তু, দলে তেমন কোন ভূমিকা রাখতে পারেননি। এরপর ঐ বছর শেষে দলের বাইরে রাখা হয় জন শার্পকে।
দূরন্ত গতি ও শক্তিমত্তা প্রদর্শন করে শীর্ষ বোলার হয়েছিলেন। বছরের শুরুতে অনেকেই ধারণা করেছিলেন যে, তাঁর বল ডেলিভারীগুলো নিক্ষেপের পর্যায়ের ছিল। ১৮৯৪ সালে তিনি ধারাবাহিকভাবে খেলা প্রদর্শন করেছিলেন। কিন্তু জুন মাসে উরুতে আঘাতপ্রাপ্তির ফলে পূর্বেকার সাফল্য ধরে রাখতে পারেননি। ১৮৯৪-৯৫ মৌসুমে অস্ট্রেলিয়া সফরে এসসিজিতে অনুষ্ঠিত প্রথম টেস্টে প্রচণ্ড গরমের মধ্যেও একই গতি নিয়ে ৫৫ ওভার বোলিং করছেন। পিচ থেকে বাড়তি সুবিধা না পেয়েও তাঁর উদ্যমী বোলিং দলকে জয় এনে দিয়েছিল। ১৮৯৬ সালে রিচার্ডসনের বোলিংয়ে অস্ট্রেলিয়া মাত্র ৫৩ রানে অল আউট হয় ও ইংল্যান্ড জয় পায়।
১৯৬৩ সালে উইজডেন ক্রিকেটার্স অ্যালমেনাকের শততম সংস্করণে উইজডেন শতাব্দীর ছয় অসাধারণ খেলোয়াড়ের তালিকায় নেভিল কারদাস কর্তৃক রিচার্ডসনকে অন্তর্ভুক্ত করা হয়। এই বিশেষ স্মারক সংখ্যায় তাঁর সাথের অন্য পাঁচ খেলোয়াড় ছিলেন - ডন ব্র্যাডম্যান, ডব্লিউ. জি. গ্রেস, জ্যাক হবস, ভিক্টর ট্রাম্পার ও সিডনি বার্নস।
উপুল চন্দনা
উমাগিলিয়া দুরাগে উপুল চন্দনা (জন্ম: ৭ মে, ১৯৭২) গালে এলাকায় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। দলে তিনি মূলতঃ লেগ স্পিন বোলার হিসেবে খেলতেন। অসাধারণ ফিল্ডার হিসেবেও তার পরিচিতি ছিল। ১৯৯৬ সালের ক্রিকেট বিশ্বকাপের শিরোপা বিজয়ী শ্রীলঙ্কা দলের প্রধান সদস্য ছিলেন উপুল চন্দনা।
তাকে শ্রীলঙ্কার ক্রিকেট ইতিহাসে অন্যতম সেরা লেগ স্পিনার হিসেবে বিবেচনা করা হয়ে থাকে। লেগ ব্রেক ও গুগলি - এ দু’টোর সাহায্যে তিনি তার বোলিংয়ে বৈচিত্র্যতা এনেছেন। এছাড়াও তিনি নিচের সারির কার্যকরী ব্যাটসম্যান ছিলেন।
গালের মহিন্দ কলেজে থাকাকালীন কিশোর বয়সে ক্রিকেট খেলা শুরু করেন। ২১ বছর বয়সে শ্রীলঙ্কার ওডিআই দলে অভিষেক ঘটে তার। কিন্তু টেস্ট দলে জায়গা পেতে তাকে আরও পাঁচ বছয় অপেক্ষা করতে হয়েছে। মার্চ, ১৯৯৯ সালে এশিয়ান টেস্ট চ্যাম্পিয়নশীপের চূড়ান্ত খেলায় পাকিস্তানের বিপক্ষে তার টেস্ট অভিষেক হয়। খেলার প্রথম ইনিংসে তিনি ৪৭.৫ ওভার বোলিং করে ৬/১৭৯ লাভ করেন। কিন্তু বঙ্গবন্ধু জাতীয় স্টেডিয়ামে অনুষ্ঠিত ঐ টেস্টে শ্রীলঙ্কা দল ইনিংস ও ১৭৫ রানে পরাজিত হয়ে রানার-আপ হয়। এর পরের কয়েক বছর দলে অনিয়মিতভাবে অংশগ্রহণ করেন। ২০০২ সালে শ্রীলঙ্কা এ দলের অধিনায়ক হিসেবে কেনিয়া’র বিপক্ষে অনানুষ্ঠানিক টেস্ট খেলেন। ব্যাটিং ও বোলিং গড়ে - উভয় বিভাগেই তিনি শীর্ষে ছিলেন। এরফলে তিনি ২০০৩ সালে পুণরায় জাতীয় দলে ডাক পান। ব্রিজটাউনে অনুষ্ঠিত খেলায় ওয়েস্ট ইন্ডিজের বিপক্ষে দল জয়লাভের পর একদিনের দলে তিনি নিয়মিত সদস্য মনোনীত হন। ৩১৩ রানের জয়ের লক্ষ্যমাত্রায় যাবার পথে ৫ নম্বরে ব্যাটিংয়ে নেমে ৬ ছক্কায় ৭১ বলে ৮৯ রান তুলেছিলেন তিনি।
ফটিক চৌধুরী
ফটিক চৌধুরী () (১২৭৭ - ১৩৪৪ বঙ্গাব্দ) ছিলেন খ্যাতনামা কীর্তন-গায়ক। রাজশাহীতে ছাত্র বৃত্তি পর্যন্ত পড়ে সেখানেই ওস্তাদের কাছে গান শিখতে শুরু করেন। অবস্থাপন্ন ঘরের ছেলে হয়েও গান শেখার জন্য গুরুগৃহে রাখালের কাজও করেছেন। মুর্শিদাবাদের উচ্চাঙ্গের কথক জীবনকৃষ্ণ চট্টোপাধ্যায়ের শিষ্য ছিলেন। পরে ময়নাডালের চতুষ্পাঠীতে কীর্তন শেখেন। জীবিকার জন্য তিনি কীর্তনের দল করেন এবং তাতে প্রচুর সুনাম ও অর্থলাভ ঘটে।
ফটিক চৌধুরীর জন্ম মুর্শিদাবাদের হাসানপুরে। তাঁর পিতার নাম বিহারীলাল চৌধুরী। তাঁর পিতৃদত্ত নাম ছিলো কৃষ্ণবন্ধু।
আগাথোক্লেইয়া থেওত্রোপোস
আগাথোক্লেইয়া থেওত্রোপোস () একজন ইন্দো-গ্রিক রাণী ছিলেন, যিনি সম্ভবতঃ ১৩০ খ্রিস্টপূর্বাব্দ থেকে ১২০ খ্রিস্টপূর্বাব্দ পর্য্যন্ত পাঞ্জাব অঞ্চল শাসন করেন। সিনিয়র মনে করেন যে, তিনি ১১০ খ্রিস্টপূর্বাব্দ থেকে ১০০ খ্রিস্টপূর্বাব্দ পর্য্যন্ত রাজত্ব করেন।
উইলিয়াম উডথর্প টার্নের মতে আগাথোক্লেইয়া থেওত্রোপোস ইন্দো-গ্রিক শাসক প্রথম মেনান্দ্রোস সোতেরের রাণী ছিলেন। প্রথম মেনান্দ্রোস সোতেরের মৃত্যুর পর তাঁর নাবালক পুত্র প্রথম স্ত্রাতোন রাজ্যশাসনের উপযোগী না হওয়ায় আগাথোক্লেইয়া থেওত্রোপোস পুত্রের হয়ে শাসনভার গ্রহণ করেন। অসমুন্ড বোপেয়ারাচ্চি এই মত সমর্থন করেছেন। কিন্তু প্রথম মেনান্দ্রোস সোতেরের মৃত্যুর অব্যবহতি পূর্বে বা পরে রাজ্যের অধিকার নিয়ে বিবাদ শুরু হওয়ায় আগাথোক্লেইয়া রাজ্যের পূর্বদিকে শুধুমাত্র পাঞ্জাব অঞ্চল নিজের অধিকারে রাখতে সক্ষম হন। রাজ্যের পশ্চিমাঞ্চল প্রথম জোইলোস দিকাইওসের অধিকারে চলে যায়। যদিও বিভিন্ন মুদ্রা বিশ্লেষণ করে সিনিয়র মনে করেছেন যে, তাঁর রাজত্বকাল ১১০ খ্রিস্টপূর্বাব্দ থেকে ১০০ খ্রিস্টপূর্বাব্দ বলে মনে করেছেন। প্রথম স্ত্রাতোন আগাথোক্লেইয়া থেওত্রোপোসের পুত্র হলেও প্রথম মেনান্দ্রোস সোতেরের রাণী ছিলেন না।
আগাথোক্লেইয়া থেওত্রোপোসের প্রথমদিককার মুদ্রায় এক পিঠে শুধুমাত্র নিজের প্রতিকৃতি সহ গ্রিক লিপিতে "বাসিলিস্সেস থেওত্রোপোউ আগাথোক্লেইয়াস" () ও অপর পিঠে হেলেনা ছবিতে খরোষ্ঠী লিপিতে "মহারাজস ত্রাতারস ধার্মিকস আগাথুক্রি" উৎকীর্ণ থাকত। পরের দিকে মুদ্রাগুলিতে তাঁর প্রতিকৃতির সঙ্গে তাঁর পুত্র প্রথম স্ত্রাতোনের প্রতিকৃতিও মুদ্রিত থাকত। এই দ্বিভাষী মুদ্রাগুলিতে আগাথোক্লেইয়া থেওত্রোপোসের নাম গ্রিক লিপিতেই খোদিত থাকত। মুদ্রাগুলির অপর পিঠে বজ্র নিক্ষেপরত এথেনার চিত্র উৎকীর্ণ থাকত।
হায়দ্রাবাদ বিশ্ববিদ্যালয়
হায়দ্রাবাদ বিশ্ববিদ্যালয় (; হায়দ্রাবাদ বিশ্ববিদ্যালয়, কেন্দ্রীয় বিশ্ববিদ্যালয় নামেও পরিচিত) ভারতের তেলেঙ্গানা রাজ্যে হায়দ্রাবাদ শহরে ভারতীয় সরকারী গবেষনা বিশ্ববিদ্যালয়। ১৯৭৪ সালে স্থাপিত বিশ্ববিদ্যালয়,শহরের উপকণ্ঠে গাছিবাউলিতে ২০০০একরের উপর স্থানে নির্মিত। ১৯৭৩ এর ছয়দফা সূত্রর একটি সূত্রর অধীনে এই বিশ্ববিদ্যালয় তৈরি হয়। হায়দ্রাবাদ বিশ্ববিদ্যালয় জাতীয় মূল্যায়ন ও স্বীকৃতি পরিষদ /National Assessment and Accreditation Council (NAAC) দ্বারা সর্বোচ্চ পুরস্কার যা পার্স পুরস্কার হিসাবে পরিচিত,A গ্রেড দ্বারা স্বীকৃত।
১৯৭৪ সাল থেকে ১৯৭৯ সাল অব্ধি বেনারস হিন্দু বিশ্ববিদ্যালয়ের জৈব রসায়নবিদ ও রসায়নের অধ্যাপক,গুরুবক্স সিং হায়দ্রাবাদ বিশ্ববিদ্যালয়ের প্রথম উপাচার্য ছিলেন।বি.ডি.জট্টি এই বিশ্ববিদ্যালয়ের প্রথম আচার্য ছিলেন। তেলেঙ্গানা রাজ্যের রাজ্যপাল বিশ্ববিদ্যালয়ের প্রধান রেক্টর পদাধিকার প্রাপ্ত, এবং ভারতের রাষ্ট্রপতি বিশ্ববিদ্যালয়ের পরিদর্শক।২০১২ সালে ইন্ডিয়া টুডে দ্বারা আয়োজিত প্রতিযোগিতায় হায়দ্রাবাদ বিশ্ববিদ্যালয় ইন্ডিয়ান ইন্সটিটিউট অফ সায়েন্স থেকে এগিয়ে সপ্তম স্থান অর্জন করে। ২০১৫ সালের জানুয়ারিতে হায়দ্রাবাদ বিশ্ববিদ্যালয় ভারতের শ্রেষ্ঠ কেন্দ্রীয় বিশ্ববিদ্যালয়ের ভিসিটরস পুরস্কার জিতেছে।
প্রথম জোইলোস দিকাইওস
প্রথম জোইলোস দিকাইওস () একজন ইন্দো-গ্রিক রাজা ছিলেন, যিনি ১৫০ অথবা ১৩০ খ্রিস্টপূর্বাব্দ থেকে ১৩৫ অথবা ১২০ খ্রিস্টপূর্বাব্দ পর্য্যন্ত পারোপামিসাদাই ও আরাখোশিয়া অঞ্চল শাসন করেন।
অসমুন্ড বোপেয়ারাচ্চির মতে, প্রথম জোইলোস দিকাইওস ১৩০ খ্রিস্টপূর্বাব্দ ১২০ খ্রিস্টপূর্বাব্দ পর্যন্ত রাজত্ব করেন। যেহেতু প্রথম জোইলোস দিকাইওসের মুদ্রার ওপর প্রথম মেনান্দ্রোস সোতের নিজের নাম উৎকীর্ণ করেন বলে প্রমাণ পাওয়া গেছে, তাই সিনিয়রের মতে তাঁর রাজত্বকাল প্রথম মেনান্দ্রোস সোতেরের সময় শুরু হয়। সিনিয়র তাঁর রাজত্বকাল ১৫০ খ্রিস্টপূর্বাব্দ থেকে ১৩৫ খ্রিস্টপূর্বাব্দ বলে মনে করেছেন।
প্রথম জোইলোস দিকাইওস প্রচলিত রৌপ্যমুদ্রাগুলিতে মুকুট পরিহিত হেরাক্লিসের দণ্ডায়মান চিত্র মুদ্রিত রয়েছে, যার বাম হাতে সিংহের চামড়া ও গদা রয়েছে ও অপর পিঠে নিজের প্রতিকৃতি রয়েছে। কয়রকটি মুদ্রায় পালি ভাষায় খরোষ্ঠী লিপিতে "ধার্মিকস" কথাটি উৎকীর্ণ রয়েছে। তাঁর ব্রোঞ্জ নির্মিত মুদ্রাগুলি চতুর্ভুজাকৃতি বিশিষ্ট এবং সেখানে হেরাক্লিসের হাতে গদার সাথে সিথিয়দের হ্রস্বাকৃতি তূণীরের চিত্র রয়েছে।
মনোসরণি
মনোসরণি একটি বাংলাদেশি ব্যান্ড। ২০০৪ সালের ব্যান্ডটি প্রতিষ্ঠা লাভ করে।
ঘটনার শুরু সেই ২০০৪ সালে। দুই কবি—প্রবর রিপন ও মুয়ীজ মাহফুজ। যাদের পরিচয় কবিতার সূত্রে। কিন্তু তাদের সম্পর্ক বন্ধুত্বে গড়িয়েছিল ছোট কাগজ 'কালনেত্র'র হাত ধরে। তারা তখন কবিতার নেশায় মত্ত। আর এই কবিতার পিঠে ডানা জুড়ে দিতে শুরু করলেন গান। সিদ্ধান্ত নিলেন ব্যান্ড গড়ার। শুরু হলো মনোসরণির যাত্রা। আরও কিছু পরে তাদের পথের সঙ্গী হয়েছিলেন বুয়েটের প্রকৌশল বিভাগের ছাত্র তাসবীহ্ চৌধুরী প্রসূন। এর পরের বছরই তাদের সাথে যুক্ত হলেন একই প্রতিষ্ঠানের স্থাপত্যবিদ্যার ছাত্র বাঁধন।
কবি জীবনানন্দ দাশ'র কবিতা থেকে ব্যান্ডটির নামকরণ করা হয়।
মনোসরণির প্রথম গানটি প্রকাশ হয় ২০০৮ সালে মিক্সড অ্যালবাম 'বন্ধুতা'য়। গানের শিরোনাম 'জলে আগুন'। গানটি শ্রোতামহলে বেশ সাড়া পায়। এরপর ২০০৯ সালের মাঝামাঝিতে এসে তারা নিজেদের অ্যালবামের কাজ শুরু করেন। এর ৪ বছর পর বাজারে আসে তাদের অ্যালবামটি। নাম 'মনোসরণি'। এই অ্যালবামে মোট ১২টি গান রয়েছে। গানগুলো হচ্ছে—'নির্জন অভয়ারণ্য', 'তোমাকে ছাড়া', 'মানুষ না ক্রিতদাস', 'রামপাম', 'জীবন মানেই গড়মিল', 'মাকে লেখা চিঠি', 'মৌন মন্দির', 'আত্মজীবনী', 'জন্মান্ধের কানামাছি', 'হোমসিক', 'তোমাকে খুঁজছি' ও 'সুদর্শন রোবট'। অ্যালবামটি প্রকাশ করেছে বেঙ্গল মিউজিক। অ্যালবামের গানগুলোর কথা লিখেছেন প্রবর রিপন ও মুয়ীয মাহফুজ। শুধু কথা নয়, গানগুলোতে কণ্ঠও দিয়েছেন তারা। দেশের অস্থির পরিস্থিতিতে প্রকাশ হওয়া অ্যালবামটি শ্রোতাদের মনোযোগ পেতে সফল হয়েছিলো।
তিনবিঘা করিডোর
তিনবিঘা করিডোর হল একটি স্বতন্ত্র ভূমি যা ভারতের মালিকানাধীন তিন বিঘা জায়গার মধ্যে অবস্থিত। এটি ভারতের পশ্চিমবঙ্গের মেঘলীগঞ্জ জেলা ও বাংলাদেশের লালমনিরহাটের পাটগ্রাম উপজেলার সীমান্তে অবস্থিত। ২০১১ সালের সেপ্টেম্বরে বাংলাদেশের দহগ্রাম-আঙ্গরপোতা ছিটমহলে যাতায়াতের সুবিধার্থে এটি বাংলাদেশকে ইজারার মাধ্যমে দেওয়া হয়।
১৯৭৪ এর ১৬ইমে এর ইন্দিরা গান্ধী-শেখ মুজিবুর রহমান চুক্তি অনুসারে ভারত ও বাংলাদেশ তিনবিঘা করিডোর () ও দক্ষিণ বেরুবাড়ীর () সার্বভৌমত্ব পরস্পরের কাছে হস্তান্তর করে। এরফলে উভয়দেশেই তাদের ছিটমহলে যথাক্রমে দহগ্রাম-আঙ্গরপোতা ও দক্ষিণ বেরুবাড়ীর যাতায়াত সুবিধা তৈরি হয়। ১৯৭৪ সালে বাংলাদেশ চুক্তি অনুসারে সাথে সাথেই দক্ষিণ বেরুবাড়ী ভারতের কাছে হস্তান্তর করে যদিও ভারত তিনবিঘা করিডোর বাংলাদেশের কাছে রাজনৈতিক কারণে হস্তান্তর করেনি। এটি হস্তান্তরে ভারতের সাংবিধান সংশোধনের প্রয়োজন ছিল।
পরবর্তীতে বাংলাদেশ সরকারের অনেক বিরোধিতার পর ২০১১ সালে ভারত পূর্ণভাবে এটি বাংলাদেশকে দেওয়ার বদলে একটি নির্দিষ্ট সময়ের জন্য বাংলাদেশ সরকারকে ইজারা হিসাবে দিয়েছিল এই শর্তে যে একই সময়ে দক্ষিণ বেরুবাড়ি ভারতের নিয়ন্ত্রণেই থাকবে।
১২ নং দক্ষিণ বেরুবাড়ী ইউনিয়নের মোট আয়তন , যার বাংলাদেশ পেয়েছিল। এছাড়াও পূর্বের ভাগ অনুসারে কোচ বিহারের চারটি ছিটমহল বাংলাদেশে পড়েছিল যার আয়তন , এভাবে মোট আয়তন যা বাংলাদেশে স্থানান্তর হওয়ার কথা ছিল। ১৯৬৭ সালের হিসেব অনুযায়ী এই ভূখন্ডগুলোর মোট জনসংখ্যার ৯০%ই ছিল হিন্দু ধর্মাবলম্বী। পক্ষান্তরে বাংলাদেশের ছিটমহল দহগ্রাম-আঙ্গরপোতা ভারতে হস্তান্তরের কথা ছিল। যার মোট আয়তন ও ১৯৬৭ সালের হিসেব অনুযায়ী মোট জনসংখ্যার ৮০% ছিল মুসলমান। যদি এই হস্তান্তর সফল হতো তাহলে এটি জাতিগত দাঙ্গা সৃষ্টির সম্ভাবনা থাকত। ফলে তখন বেরুবাড়ীর জনগণ এই হস্তান্তরের বিরোধিতা করেছিল।
১৯৭১ এর পর ভারত বাংলাদেশকে প্রস্তাব দেয় বেরুবাড়ীর অর্ধাংশ ভারতের অধীন থাকবে এবং দহগ্রাম-আঙ্গরপোতা বাংলাদেশেই থাকবে। এই চুক্তি অনুসারে ভারত দহগ্রাম-আঙ্গরপোতাবাসীর বাংলাদেশের মূল ভূখন্ডের সাথে যোগাযোগ রক্ষার জন্য একটি তিনবিঘা আয়তনের জায়গা ইজারা হিসেবে দিয়েছিল। এটি বাংলাদেশ সরকার কর্তৃক গৃহীত হয়েছিল এবং তিনবিঘার চারপাশে সতর্কতার সাথে বেষ্টনী দেওয়া হয়েছিল। ১৯৭৪ সালের ১৬ই মে ইন্দিরা গান্ধী ও শেখ মুজিবুর রহমানের মধ্যে একটি চুক্তি স্বাক্ষরিত হয় এবং শেষ পর্যন্ত ১.১৪ ধারা অনুসারে বেরুবাড়ী বিরোধের অবসান ঘটে। চুক্তি অনুসারেঃ
"ভারত দক্ষিণ বেরুবাড়ীর দক্ষিণাংশের অর্ধেক নিয়ন্ত্রণ করবে যার আনুমানিক আয়তন এবং বিনিময়ে বাংলাদেশ দহগ্রাম-আঙ্গরপোতা নিয়ন্ত্রণ করবে। ভারত দহগ্রাম-আঙ্গরপোতাবাসীদের বাংলাদেশের মূল ভূখন্ডের সাথে যোগাযোগ স্থাপনের জন্য আয়তনের একটি ভূমি বাংলাদেশকে ইজারা হিসেবে দেবে।"
বাংলা আয়তন পরিমাপের একটি একক বিঘা থেকে তিনবিঘা নামের উৎপত্তি, ভূমিটির মোট আয়তন যা তিন বিঘা পরিমাপের সমান।
পূর্বে করিডোরটি দিনের ১২ ঘন্টা সময়ের জন্য উন্মুক্ত করে দেওয়া হত, এতে দহগ্রাম-আঙ্গরপোতার অধিবাসীদের কঠিন সমস্যার সম্মুখীন হতে হত কারণ সেসময় সেখানে কোন হাসপাতাল ও শিক্ষাপ্রতিষ্ঠান ছিল না।
২০১১ সালের ৬ই সেপ্টেম্বর ঢাকায় বাংলাদেশের প্রধানমন্ত্রী ও ভারতের প্রধানমন্ত্রীর মধ্যকার একটি চুক্তি অনুযায়ী বর্তমানে করিডোরটি ২৪ ঘন্টাই উন্মুক্ত করে দেওয়া হয়েছে।
২০১১ সালের ১৯শে অক্টোবর বাংলাদেশের প্রধানমন্ত্রী শেখ হাসিনা কর্তৃক আনুষ্ঠানিকভাবে করিডোরটি উন্মুক্ত ঘোষণা করা হয়।
২০১১ সালের পূর্বে দহগ্রাম-আঙ্গরপোতাতে কোন হাসপাতাল বা কলেজ ছিল না। ২০১১ সালের ১৯শে অক্টোবর প্রধানমন্ত্রী শেখ হাসিনা দহগ্রামে একটি দশ শয্যার হাসপাতাল ও দহগ্রাম ইউনিয়ন পরিষদের উদ্বোধন করেন।
শিল্পকলা
শিল্পকলা () হল অনুভূতি বহিঃপ্রকাশের কোন উপায় বা প্রণালী, যা সাধারণত সংস্কৃতি দ্বারা প্রভাবিত এবং কালের আবর্তনে এটি সংস্কৃতিকেই পরিবর্তন করতে সহায়তা করে। উদাহরণস্বরূপ, শিল্পকলা হল অভ্যন্তরীণ সৃজনশীল আবেগের একটি বাস্তব পরিস্ফুটন। শিল্পকলার প্রধান শাখাসমূহ হল সাহিত্য - যার অন্তর্গত হল কবিতা, উপন্যাস, ছোটগল্প এবং মহাকাব্য; আনুষ্ঠানিক শিল্পকলা - যার অন্তর্গত হল সঙ্গীত, নৃত্য এবং মঞ্চনাটক; রন্ধন শিল্প যেমন পিঠা তৈরি, মিষ্টান্ন তৈরি ও পানীয় প্রস্তুতকরণ; গণমাধ্যম শিল্প যেমন ফটোগ্রাফি ও চিত্রগ্রহণ এবং ভিজুয়াল আর্ট যেমন অঙ্কন, চিত্রকর্ম, মৃৎশিল্প এবং ভাস্কর্য নির্মাণ। কিছু শিল্পে অভিনয় বা পরিবেশনার পাশাপাশি কোন দৃশ্যমান উপাদানের (যেমন চলচ্চিত্র) এবং লিখিত শব্দ বা বাক্যের (যেমন কমিক্স) সমন্বয় ঘটানো হয়।
প্রাগৈতিহাসিক গুহাচিত্র থেকে আধুনিক সময়ে চলচ্চিত্র পর্যন্ত সকল ক্ষেত্রেই শিল্প মানুষের সাথে তার পরিবেশের সম্পর্ককে গল্প বলার ছলে প্রকাশ করে গিয়েছে।
প্রথম স্ত্রাতোন
প্রথম স্ত্রাতোন () একজন ইন্দো-গ্রিক শাসক ছিলেন, যিনি সম্ভবতঃ ১২০ খ্রিস্টপূর্বাব্দ থেকে ১১০ খ্রিস্টপূর্বাব্দ পর্য্যন্ত পাঞ্জাব অঞ্চল শাসন করেন। সিনিয়র মনে করেন যে, তিনি ১১০ খ্রিস্টপূর্বাব্দ থেকে ৮৫ খ্রিস্টপূর্বাব্দ পর্য্যন্ত রাজত্ব করেন।
উইলিয়াম উডথর্প টার্নের মতে, প্রথম স্ত্রাতোন ইন্দো-গ্রিক শাসক প্রথম মেনান্দ্রোস সোতের ও তাঁর রাণী আগাথোক্লেইয়া থেওত্রোপোসের পুত্র ছিলেন। প্রথম মেনান্দ্রোস সোতেরের মৃত্যুর পর তাঁর নাবালক পুত্র প্রথম স্ত্রাতোন রাজ্যশাসনের উপযোগী না হওয়ায় আগাথোক্লেইয়া থেওত্রোপোস পুত্রের হয়ে পাঞ্জাব অঞ্চলের শাসনভার গ্রহণ করেন। পরে প্রথম স্ত্রাতোন সাবালক হলে নিজ হাতে শাসনক্ষমতা গ্রহণ করেন। সেই হিসেবে তাঁর রাজত্বকাল ১২০ খ্রিস্টপূর্বাব্দ থেকে ১১০ খ্রিস্টপূর্বাব্দ পর্য্যন্ত ছিল বলে তিনি মনে করেন। অসমুন্ড বোপেয়ারাচ্চি এই মত সমর্থন করেছেন। কিন্তু বিভিন্ন মুদ্রা বিশ্লেষণ করে সিনিয়র তাঁর রাজত্বকাল ১০০ খ্রিস্টপূর্বাব্দ থেকে ৮৫ খ্রিস্টপূর্বাব্দ বলে মনে করেছেন। তাঁর মতে তিনি আগাথোক্লেইয়া থেওত্রোপোসের পুত্র হলেও প্রথম মেনান্দ্রোস সোতেরের পুত্র ছিলেন না।
প্রথম স্ত্রাতোনের প্রথমদিককার মুদ্রায় তাঁর প্রতিকৃতির সঙ্গে তাঁর মাতা আগাথোক্লেইয়া থেওত্রোপোসের প্রতিকৃতি মুদ্রিত থাকত। এই মুদ্রাগুলির এক পিঠে এথেনা ও নিকের চিত্র মুদ্রিত রয়েছে। মুদ্রাগুলিতে আগাথোক্লেইয়া থেওত্রোপোস ও প্রথম স্ত্রাতোন উভয়ের নাম গ্রিক ও খরোষ্ঠী লিপিতে লেখা রয়েছে। প্রথম স্ত্রাতোনের পরবর্তীকালের মুদ্রায় আগাথোক্লেইয়া থেওত্রোপোসের প্রতিকৃতি অনুপস্থিত রয়েছে। এই সকল মুদ্রায় তাঁর নামের সঙ্গে গ্রিক লিপিতে "সোতেরোস" () ও "দিকাইওউ" () উপাধি এবং খরোষ্ঠী লিপিতে "ত্রাতারস" ও "ধার্মিকস" উপাধি রয়েছে। প্রথম স্ত্রাতোনের নামে আরেক ধরণের মুদ্রা পাওয়া গেছে যেখানে তাঁর নামের সঙ্গে গ্রিক লিপিতে "এপিফানোউস সোতেরোস" () উপাধি এবং খরোষ্ঠী লিপিতে "প্রাচছস ত্রাতারস" উপাধি রয়েছে। প্রথম স্ত্রাতোনের মধ্যবয়সে প্রচলিত এই দুই ধরণের মুদ্রা বিশ্লেষণ করে ২০০৭ খ্রিস্টাব্দে জেকবসনের মনে হয়েছে যে, স্ত্রাতোন নামধারী দুইজন ইন্দো-গ্রিক রাজা ছিলেন, যারা ১০৫ থেকে ৮০ খ্রিস্টপূর্বাব্দের মধ্যে একই সময়ে বিভিন্ন অঞ্চল শাসন করতেন। যাই হোক, পরবর্তী ইন্দো-গ্রিক শাসক দ্বিতীয় হেলিওক্লেস দিকাইওস প্রথম স্ত্রাতোনের বেশ কিছু মুদ্রার ওপর নিজের নাম উৎকীর্ণ করেন, যা থেকে ধারণা করা হয় যে, এই দুই শাসকের মধ্যে শত্রুতা ছিল এবং প্রথম স্ত্রাতোন তাঁর নিকট পরাজিত হন।
জুলীয় বর্ষপঞ্জী
জুলীয় বর্ষপঞ্জি বা জুলিয়ান বর্ষপঞ্জি হল ৪৬ খ্রিষ্টপূর্বাব্দে জুলিয়াস সিজার কর্তৃক প্রবর্তিত একটি ঐতিহ্যবাহী পঞ্জিকা। এটি রোমান বর্ষপঞ্জীর ভিত্তি করে প্রবর্তন করা হয়। এ বর্ষপঞ্জি খৃষ্টপূর্ব ৪৫ খ্রিষ্টাব্দে মিশরের রোমান বিজয়ের পর থেকে কার্যকর করা হয়। এটি রোমান সাম্রাজ্য, অধিকাংশ ইউরোপের একটি উদিয়মান ক্যালেন্ডার ছিল। এটি ধীরে ধীরে উন্নতিসাধনের মাধ্যমে ১৫৮২ সালে পোপ গ্রেগরি ১৩ কর্তৃক গ্রেগরীয় বর্ষপঞ্জী রুপে প্রবর্তন করা হয়।
জুলিয়ান পঞ্জিকায় বছর হিসাব করা হত ৩৬৫ দিনে এবং দিনগুলো ১২ টি মাসে ভাগ ছিল। প্রতি ৪বছর পর ফেব্রুয়ারি মাস অধিবর্ষ হত। জুলিয়ান বর্ষপঞ্জীতে গড়ে ৩৬৫.২৫ দিনে এক বছর হত। এটি ছিল একটি সম্পূর্ণ সৌর ভিত্তিক বর্ষপঞ্জী।
জয়পুরহাট-১
জয়পুরহাট-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি জয়পুরহাট জেলায় অবস্থিত জাতীয় সংসদের ৩৪ নং আসন।
জয়পুরহাট-১ আসনটি জয়পুরহাট জেলার জয়পুরহাট সদর উপজেলা ও পাঁচবিবি উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে সামছুল আলম দুদু বিনা প্রতিদ্বন্দ্বিতায় নির্বাচিত হন।
জয়পুরহাট-২
জয়পুরহাট-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি জয়পুরহাট জেলায় অবস্থিত জাতীয় সংসদের ৩৫ নং আসন।
জয়পুরহাট-২ আসনটি জয়পুরহাট জেলার কালাই উপজেলা, ক্ষেতলাল উপজেলা ও আক্কেলপুর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আবু সাঈদ আল মাহমুদ স্বপন বিনা প্রতিদ্বন্দ্বিতায় নির্বাচিত হন।
বগুড়া-১
বগুড়া-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বগুড়া জেলায় অবস্থিত জাতীয় সংসদের ৩৬নং আসন।
বগুড়া-১ আসনটি বগুড়া জেলার সারিয়াকান্দি উপজেলা ও সোনাতলা উপজেলা নিয়ে গঠিত।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে আব্দুল মান্নান বিনা প্রতিদ্বন্দ্বিতায় নির্বাচিত হন।
বগুড়া-২
বগুড়া-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বগুড়া জেলায় অবস্থিত জাতীয় সংসদের ৩৭নং আসন।
বগুড়া-২ আসনটি বগুড়া জেলার শিবগঞ্জ উপজেলা নিয়ে গঠিত।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে শরিফুল ইসলাম জিন্নাহ বিনা প্রতিদ্বন্দ্বিতায় নির্বাচিত হন।
বগুড়া-৩
বগুড়া-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বগুড়া জেলায় অবস্থিত জাতীয় সংসদের ৩৮নং আসন।
বগুড়া-৩ আসনটি বগুড়া জেলার আদমদীঘি উপজেলা ও দুপচাঁচিয়া উপজেলা নিয়ে গঠিত।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে নূরুল ইসলাম তালুকদার বিনা প্রতিদ্বন্দ্বিতায় নির্বাচিত হন।
বগুড়া-৪
বগুড়া-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বগুড়া জেলায় অবস্থিত জাতীয় সংসদের ৩৯নং আসন।
বগুড়া-৪ আসনটি বগুড়া জেলার কাহালু উপজেলা ও নন্দীগ্রাম উপজেলা নিয়ে গঠিত।
স্বাধীনতার পর নতুন বাংলাদেশে প্রথম সাধারণ নির্বাচন ১৯৭৩ সালে আয়োজনের সময় বগুড়া-৪ সংসদীয় আসনটি তৈরি করা হয়েছিল।
২০০৮ সালের সাধারণ নির্বাচনের আগে, নির্বাচন কমিশন ২০০১ সালের আদমশুমারির প্রকাশিত জনসংখ্যার পরিবর্তন প্রতিফলিত করার জন্য নির্বাচনী সীমানা পুনঃনির্ধারণ করেছিল। ফলে ২০০৮ সালের নির্বাচনে এ আসনের সীমানা পরিবর্তন হয়েছিল।
বগুড়া-৫
বগুড়া-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বগুড়া জেলায় অবস্থিত জাতীয় সংসদের ৪০নং আসন।
বগুড়া-৫ আসনটি বগুড়া জেলার শেরপুর উপজেলা ও ধুনট উপজেলা নিয়ে গঠিত।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে হাবিবুর রহমান হাবিব বিনা প্রতিদ্বন্দ্বিতায় নির্বাচিত হন।